
కెరీర్ ఆరంభం నుంచీ భిన్న పాత్రలు, భిన్న కథలతో సినిమాలు చేస్తూ వస్తున్న రానా.. త్వరలో ‘నేనే రాజు నేనే మంత్రి’ అంటూ ప్రేక్షకుల ముందుకు వచ్చేందుకు సిద్ధమవుతున్నారు. ఈ సినిమా ద్వారా ఆయన తెలుగు సినిమాకే కాదు, భారతీయ సినిమాకే ఒక కొత్త టెక్నాలజీని పరిచయం చేస్తున్నారు. ఆ టెక్నాలజీని సినిమా ప్రచారానికి ఉపయోగిస్తూ, ప్రేక్షకులకు ఒక సరికొత్త అనుభూతినివ్వనున్నారు. దాని పేరు ‘ఆగ్మెంటెడ్ రియాలిటీ’ (ఏఆర్) టెక్నాలజీ. ఒక వాస్తవిక అంశానికి వీడియో లేదా ఫొటో జోడించి, దాన్ని కూడా వాస్తవమేనని నమ్మించే టెక్నాలజీ అది. సోమవారం తన కార్యాలయంలో చిత్రజ్యోతితో ప్రత్యేకంగా ఇచ్చిన ఇంటర్వ్యూలో ‘నేనే రాజు నేనే మంత్రి’లో తన పాత్ర గురించీ, ఏఆర్ టెక్నాలజీ గురించీ, పెళ్లి గురించీ మాట్లాడారు.తన జీవితానికి తనే రాజు, తనే మంత్రి అని చెప్పుకు తిరిగే జోగేంద్ర అనే వ్యక్తి కథ ‘నేనే రాజు నేనే మంత్రి’. ‘‘ఈ కేరక్టర్ నాకు బాగా నచ్చింది. ఒకటి, రెండు కాదు.. అన్ని రకాల భావోద్వేగాలు ఉండే పాత్ర. పెళ్లికి ముందు జోగేంద్రగా ఉండే అతను పెళ్లి తర్వాత భార్య పేరు ముందు పెట్టుకొని రాధా జోగేంద్రగా పేరు మార్చుకొనే వ్యక్తి. అతని కథను ఒక రియలిస్టిక్ ఫార్మట్లో తేజ చెప్పారు. లుక్స్ విషయానికి వస్తే రెండు రకాలుగా కనిపిస్తా. ఒక రూపం కోసం బరువు తగ్గా. ఒక విలేజ్లో రైతులకు అప్పులు ఇస్తూ, భార్య రాధ (కాజల్ అగర్వాల్)తో ఎంతో సంతోషంగా గడిపే మంచోడైన జోగేంద్ర జీవితాన్ని కొన్ని దుష్ట శక్తులు పదే పదే డిస్టర్బ్ చేస్తుంటే, ఎలా తిరగబడ్డాడనేది కథాంశం. ఆ క్రమంలో అతను ఎలా మారుతూ వచ్చాడు, దాని వల్ల భార్యాభర్తల మధ్య అనుబంధం ఎలా ప్రభావితమవుతూ వచ్చిందనేది ఆసక్తికరం. ఇది చాలా పెద్ద కథ. ఐదు సంవత్సరాల కాలంలో జరిగే కథ. ఇంత కథను 2.40 గంటల్లో చెప్పారు తేజ’’ అని రానా తెలిపారు.బేసిగ్గా ఆయనకు కథలంటే ఇష్టం. కొత్త కొత్త కథలు చేయడం ఇష్టం. ‘‘అందుకే మొదట ఒక మంచి కథ చెప్పాలని హీరోగా ‘లీడర్’ చేశాను. అలాంటి కథలు మనకు తక్కువగా దొరుకుతాయి. అలాగే ‘ఘాజీ’ ఒక మంచి కథ. రూ. పది కోట్లతో తీస్తే, రూ. 60 కోట్లు వసూలు చేసింది. ఇప్పుడు ‘నేనే రాజు నేనే మంత్రి’ మరో మంచి కథ. దీనికి కాస్త ఎక్కువ ఖర్చు పెట్టాలి. ఇప్పటి వరకూ నాన్నకూ, నాకూ.. ఇద్దరికీ నచ్చిన కథ ఇదే. అంటే ఓల్డ్ స్కూల్, న్యూ స్కూల్ కలిసి చేసిన సినిమా. అన్నీ కలిసి వచ్చిన సినిమా’’ అంటారాయాన. ఈ సినిమాలో కీలక పాత్రలు చేసిన కాజల్ అగర్వాల్ ‘లక్ష్మీ కల్యాణం’ ద్వారా, నవదీప్ ‘జై’ ద్వారా తేజ పరిచయం చేసిన వాళ్లు కావడం గమనార్హం. ‘‘సెట్స్పై అలా ఉంటారు, ఇలా ఉంటారు.. అని తేజ గురించి ఎన్నో విన్నాను. నవదీప్ అయితే ఆయనతో ‘మీరు మారిపోయిన బాషా సర్’ అంటూ తిరిగేవాడు. ఆ బాషా ఏమిటో నాకు తెలీదు. ఈ సెట్స్ మీద నేనెప్పుడూ ఆయనలో కోపాన్ని చూడలేదు. నాన్స్టా్పగా జోకులేస్తూ సరదాగా షూటింగ్ చేశారు’’ అని రానా చెబుతారు. తేజ.. క్యారెక్టరైజేషన్స్ చాలా బలంగా, గొప్పగా రాస్తారనేది ఆయన అభిప్రాయం. ‘జయం’లో గోపీచంద్ పాత్రను తేజ మలిచిన విధానం ఆయనకు బాగా ఇష్టం. ‘‘ఈ సినిమాలోనూ జోగేంద్ర పాత్రను చాలా బాగా తీర్చిదిద్దారు. ఇలాంటి కథలు చాలా తక్కువగా వస్తాయి. నేను కథను నమ్మేవాడిని కాబట్టి, ఆయన (తేజ) ఫెయిల్యూర్స్లో ఉన్నారనే విషయాన్ని నేను పట్టించుకోలేదు. ఈ సినిమాను ఆయన ఎలా తీశారో మీరే చూస్తారు!’’ అని గట్టి నమ్మకంగా చెప్పారు. కాజల్ ఈ సినిమా చేయడం ఆయనకు సంతోషాన్నిచ్చింది. ‘‘ఈ సినిమాలో ఆమె బాగా ఇన్వాల్వ్ అయింది. రాధ పాత్రను బాగా అర్థం చేసుకొని చేసింది. ఆమె చేసిన బెస్ట్ కేరక్టర్స్లో ఇది తప్పకుండా ఉంటుంది. నా పాత్రకు ఎంత ప్రాముఖ్యం ఉందో ఆమె పాత్రకూ అంత ప్రాముఖ్యం ఉంది. దేవికారాణి అనే పవర్ఫుల్ కేరక్టర్లో కేథరిన్ కూడా చాలా బాగా చేసింది. నవదీప్ నా రైట్ హ్యాండ్గా కనిపిస్తాడు’’ అని వాళ్ల పాత్రల గురించి చెప్పారు.ఈ సినిమా తర్వాత 1945 కాలం నేపథ్యంలో రానా ఒక సినిమా చేయబోతున్నారు. ‘‘అది నేతాజీ సుభాష్చంద్రబోస్కు చెందిన ఇండియన్ నేషనల్ ఆర్మీలోని ఒక సైనికుడి కథ. ఫిక్షనల్ లవ్స్టోరీ. నేతాజీ కనిపించకుండా పోయిన సమయంలో జరిగే కథగా కనిపిస్తుంది. బర్మాలో తెలుగువాళ్లు ఎలా ఉండేవారో ఇందులో చూపిస్తారు. సత్యశివన్ అనే తమిళ దర్శకుడు దీన్ని తీయబోతున్నాడు. తెలుగులో అతనికిదే తొలి చిత్రం. తెలుగు, తమిళ భాషల్లో ఉంటుంది’’ అని ఆ ప్రాజెక్ట్ గురించి వివరించారు. తెలుగు చిత్రసీమలోని మోస్ట్ ఎలిజిబుల్ బ్యాచిలర్స్లో రానా ఒకరు. ‘‘పెళ్లి గురించి ఇంకా ఆలోచించలేదు. ఇండస్ట్రీలో కాస్త సీనియర్ బ్యాచిలర్స్.. ప్రభాస్, నితిన్, నేను. నాకు 33 ఏళ్లు. వాళ్లిద్దరూ నా కంటే పెద్దవాళ్లు. వాళ్ల పెళ్లయ్యాక అప్పుడు నా పెళ్లి గురించి మాట్లాడుకుందాం. ఇప్పుడే కంగారెందుకు? మా అమ్మానాన్నలు ఇంకా దీనిపై ఒత్తిడి చేయట్లేదు’’ అని ఆయన చెప్పారు.కొత్త టెక్నాలజీని పరిచయం చేస్తున్నాం‘‘సినిమా పోస్టర్తో ఏఆర్ టెక్నాలజీని జోడిస్తాం. పోస్టర్పై ఓ ‘బార్ కోడ్’ ఉంటుంది. ఎవరైనా ఆండ్రాయిడ్ ఫోన్లు, ఐ ఫోన్లతో ఆ బార్కోడ్ను స్కాన్ చేస్తే, యాప్ డౌన్లోడ్ అవుతుంది. దానితో పోస్టర్ను స్కాన్ చేస్తే నేను, కాజల్ మీ ముందుకు వచ్చి సినిమా గురించి మాట్లాడతాం. ముందే స్టోర్ చేసిన వీడియో ద్వారా ఇది సాధ్యమవుతుంది. అలా నేను వచ్చి మాట్లాడే సమయంలో ఎవరైనా మా పక్కకు వచ్చి ఫొటోలు దిగవచ్చు. వీడియో తీసుకోవచ్చు. మాతో నిజంగానే ఫొటోలు దిగిన అనుభూతి కలుగుతుంది. ఫోన్ను ఎటు తిప్పితే, దానికి అనుగుణంగా మేం కూడా తిరుగుతుంటాం’’ అని చెప్పారు రానా. అలా చెబుతూనే చిత్రజ్యోతికి ప్రత్యక్షంగా దాన్ని ప్రదర్శించి చూపించారు. ఎదురుగా ఉన్న ‘నేనే రాజు నేనే మంత్రి’ పోస్టర్ను తన సెల్ఫోన్లోని యాప్తో స్కాన్ చేశారు. వెంటనే పంచెకట్టులో ఉన్న రానా పోస్టర్లోంచి బయటకు వచ్చారు. సినిమా గురించి మాట్లాడుతూ పంచె పైకి కట్టారు. ఈ లోగా తనే ఆ కేరక్టర్ పక్కకు వెళ్లి నిల్చున్నారు రానా. అంటే ఇద్దరు రానాలు పక్కపక్కనే నిల్చుని యాక్షన్ చేస్తున్నట్లే సెల్ఫోన్లో కనిపించింది. నిజంగా ఇది సరికొత్త అనుభూతి! ‘‘ప్రస్తుతం రెండు వీడియోలను రూపొందించి ఏఆర్ టెక్నాలజీతో పోస్టర్లకు అనుసంధానం చేశాం. ఒకటి నేను సోలోగా మాట్లాడేది, ఇంకొకటి కాజల్, నేను కలిసి మాట్లాడేది. సినిమా విడుదలయ్యే ప్రతి థియేటర్లోనూ ఈ పోస్టర్లు ఉంటాయి. అక్కడ ఎవరైనా దీన్ని ఎక్స్పీరియెన్స్ చెందవచ్చు. తమతో మేం నేరుగా అనుసంధానమవుతున్న అనుభూతి పొందవచ్చు. తెలుగులోనే కాదు, భారతదేశంలోనే కాదు, ప్రపంచంలోనే సినిమా పోస్టర్ కోసం ఈ టెక్నాలజీని ఉపయోగించడం ఇదే ప్రథమం’’ అని రానా తెలిపారు.

kereer aarambham nunchi bhinna paatralu, bhinna kathalatho cinimaalu chestu vastunna rana.. twaralo ‘nene raju nene mantri’ antuu prekshakula munduku vachenduku siddhamavutunnaaru. ee sinima dwara aayana telugu cinemake kaadu, bhaarateeya cinemake oka kotta technologyni parichayam chestunnaru. aa technologyni sinima prachaaraaniki upayogistuu, prekshakulaku oka sarikotta anubhootinivvanunnaara. daani paeru ‘agmented reality’ (aar) technology. oka vaastavika amsaaniki veedio leda foto jodinchi, daanni kuudaa vaastavamenani namminche technology adhi. somavaram tana kaaryaalayamlo chitrajyotito pratyekamgaa ichina interviewlo ‘nene raju nene mantri’loo tana paatra gurinchi, aar technology gurinchi, pelli gurinchi matladaru.tana jeevitaaniki tane raju, tane mantri ani cheppuku tirige jogendra ane vyakti katha ‘nene raju nene mantri’. ‘‘ee carecter naaku baga nachindi. okati, rendu kaadu.. anni rakala bhavodvegalu unde paatra. pelliki mundu jogendragaa unde atanu pelli tarvaata bharya paeru mundu pettukoni radha jogendragaa paeru marchukone vyakti. athani kathanu oka realistic formatlo teja cheppaaru. luks vishayaaniki vaste rendu rakaluga kanipista. oka roopam kosam baruvu taggaa. oka vilejlo raitulaku appulu istuu, bharya raadha (kajal agarwal)thoo entho santoshamgaa gadipe manchodaina jogendra jeevitaanni konni dushta saktulu pade pade disterb chestunte, ela tiragabaddadanedi kathaamsam. aa kramamlo atanu ela maarutuu vachaadu, daani valla bhaaryaabhartala madhya anubandham ela prabhaavitamavutuu vachindanedi aasaktikaram. idhi chala pedda katha. aidu samvatsaraala kaalamlo jarige katha. inta kathanu 2.40 gantallo cheppaaru teja’’ ani rana telipaaru.besigga aayanaku kathalante ishtam. kotta kotta kathalu cheyadam ishtam. ‘‘anduke modata oka manchi katha cheppaalani heeroga ‘leader’ cheshaanu. alanti kathalu manaku takkuvagaa dorukutaayi. alaage ‘ghaji’ oka manchi katha. roo. padi kotlatho teeste, roo. 60 kotlu vasulu chesindi. ippudu ‘nene raju nene mantri’ maro manchi katha. deeniki kaasta ekkuva kharchu pettali. ippati varakuu naannakuu, naakuu.. iddarikee nachina katha ide. ante old scool, nyoo scool kalisi chesina sinima. annee kalisi vachina sinima’’ antarayana. ee cinemalo keelaka paatralu chesina kajal agarwal ‘lakshmi kalyanam’ dwara, navadip ‘jai’ dwara teja parichayam chesina vaallu kaavadam gamanarham. ‘‘setspie alaa untaaru, ilaa untaaru.. ani teja gurinchi enno vinnaanu. navadip ayithe aayanatho ‘meeru maaripoyina basha sar’ antuu tirigevaadu. aa basha emito naaku teleedu. ee sets meeda neneppuduu aayanalo kopanni chudaledu. nanstapga jokulestu saradaagaa shooting chesaru’’ ani rana chebutaaru. teja.. carrectorishance chala balangaa, goppagaa rastaranedi aayana abhiprayam. ‘jayam’loo gopichand paatranu teja malichina vidhaanam aayanaku baga ishtam. ‘‘ee cinemaaloonuu jogendra paatranu chala baga teerchididdaaru. ilanti kathalu chala takkuvagaa vastaayi. nenu kathanu nammevaadini kabatti, aayana (teja) failureslo unnarane vishayaanni nenu pattinchukoledu. ee sinimaanu aayana ela teesaaro meere chustaru!’’ ani gatti nammakamgaa cheppaaru. kajal ee sinima cheyadam aayanaku santoshaannichindi. ‘‘ee cinemalo aame baga inwalve ayindi. raadha paatranu baga artham chesukoni chesindi. aame chesina best carectorslo idhi tappakunda untundi. naa paatraku entha praamukhyam undo aame paatrakuu anta praamukhyam undi. devikarani ane powerful keraktarlo ketherin kuudaa chala baga chesindi. navadip naa rait handga kanipistaadu’’ ani vaalla paatrala gurinchi cheppaaru.ee sinima tarvaata 1945 kaalam nepathyamlo rana oka sinima cheyabotunnaru. ‘‘adhi netaji subhashchandrabosku chendina indian neshanal aarmeelooni oka sainikudi katha. fictional lovstory. netaji kanipinchakunda poyina samayamlo jarige kathagaa kanipistundi. barmalo teluguvaallu ela undevaro indulo chuupistaaru. satyasivan ane tamila darsakudu deenni teeyabotunnaadu. telugulo atanikide toli chitram. telugu, tamila bhaashallo untundi’’ ani aa praject gurinchi vivarinchaaru. telugu chitraseemaloni most eligible batchilerslo rana okaru. ‘‘pelli gurinchi inka aalochinchaledu. industrylo kaasta seanier batchilurs.. prabhas, nitin, nenu. naaku 33 ellu. vaalliddaruu naa kante peddavaallu. vaalla pellayyaaka appudu naa pelli gurinchi matladukundam. ippude kangaarenduku? maa ammaanaannalu inka deenipai ottidi cheyatledu’’ ani aayana cheppaaru.kotta technologyni parichayam chestunnam‘‘sinima postertho aar technologyni jodistam. posterpy oo ‘bar kod’ untundi. evaraina android fonlu, ai phonlatho aa barcodnu scon cheste, yap downlod avutundi. daanitho postarnu scon cheste nenu, kajal mee munduku vachi sinima gurinchi matladatam. munde store chesina veedio dwara idhi saadhyamavutundi. alaa nenu vachi matlade samayamlo evaraina maa pakkaku vachi photolu digavachu. veedio teesukovachhu. maatho nijamgaane photolu digina anubhooti kalugutundi. fonnu etu tippite, daaniki anugunamgaa mem kuudaa tirugutuntam’’ ani cheppaaru rana. alaa chebutune chitrajyotiki pratyakshamgaa daanni pradarsinchi chuupimchaaru. edurugaa unna ‘nene raju nene mantri’ postarnu tana selphonloni yapto scon chesaru. ventane panchekattulo unna rana postarlonchi bayataku vachaaru. sinima gurinchi maatlaadutuu panche paiki kattaru. ee loga tane aa carecter pakkaku velli nilchunnaaru rana. ante iddaru raanaalu pakkapakkane nilchuni action chestunnatle selphonlo kanipinchindi. nijamgaa idhi sarikotta anubhooti! ‘‘prastutam rendu veediyolanu roopondinchi aar technologytho posterlaku anusandhaanam chesham. okati nenu sologa matladedi, inkokati kajal, nenu kalisi matladedi. sinima vidudalayye prati theaterlonu ee posterlu untaayi. akkada evaraina deenni experiins chendavachhu. tamatho mem nerugaa anusandhaanamavutunna anubhooti pondavacchu. telugulone kaadu, bharatadesamlone kaadu, prapanchamlone sinima poster kosam ee technologyni upayoginchadam ide pradhamam’’ ani rana telipaaru.